הקרב על באחמוט

הקרב על באחמוט הוא מערכה צבאית בין כוחות צבא אוקראינה, שהגנו על המרחב סביב העיר באחמוט, בצפון מחוז דונצק, לבין כוחות צבא רוסיים שתקפו את העיר, שנערכה במסגרת המתקפה הרוסית במזרח אוקראינה. המערכה ארכה כמעט שמונה חודשים, והסתיימה בכיבוש באחמוט על ידי הצבא הרוסי, לאחר קרבות קשים. הרוסים החלו להפגיז את באחמוט כבר בסוף מאי 2022, אך הלחימה בפרברים המזרחיים של העיר החלה רק בראשית אוגוסט 2022. הקרב על באחמוט וסביבתה הקרובה נחשב כמערכה הצבאית הממושכת והקשה ביותר מאז תחילת הפלישה הרוסית לאוקראינה. מאז ראשית שנת 2023 ריכזו הצדדים היריבים במלחמה באוקראינה חלק ניכר מכוחותיהם באזור באחמוט, וספגו עשרות אלפי נפגעים (הרוגים ופצועים) כל אחד, במסגרת המערכה סביב העיר. באחמוט עצמה ספגה הרס אדיר במהלך הלחימה, ומתוך כ-80,000 תושבים שהתגוררו בה ערב המלחמה, נותרו בעיר רק אלפים בודדים. הכוחות הרוסיים השלימו את כיבוש העיר ב-21 במאי 2023 לאחר מספר חודשים של קרבות רחוב קשים. חברת שכירי החרב הרוסית וגנר מילאה תפקיד מרכזי בלחימה בתוך העיר באחמוט. הקרב על באחמוט מזכיר במידה מסוימת את קרב ורדן במלחמת העולם הראשונה, מכיוון שהוא התנהל במסגרת תא שטח מצומצם יחסית, כלל מאפיינים לא מעטים של מלחמת חפירות, ושני הצדדים טענו, שבמהלכו הם הצליחו לשחוק את כוחות האויב, ולגרום לו אבדות גדולות פי כמה מהאבדות שספגו כוחותיהם. המערכה על באחמוט לא הסתיימה בכיבוש העיר על ידי הצבא הרוסי. החל מאמצע מאי 2023 ערך הצבא האוקראיני שורה של התקפות נגד מצפון ומדרום לעיר, במטרה לאגף את הכוחות הרוסיים המחזיקים בבאחמוט, לנתק את קווי האספקה שלהם, ולאלץ את הרוסים לסגת מהעיר. מתקפת הנגד האוקראינית באזור באחמוט זכתה להישגים משמעותיים, ואילצה את הרוסים לסגת מספר קילומטרים מזרחה, אך נכשלה בהשגת יעדיה העיקריים. במהלך הפלישה הרוסית לאוקראינה ב-2022, מטרתה העיקרית המוצהרת של רוסיה הייתה לכבוש את כל אזור דונבאס (מחוזות דונצק ולוהנסק), שרוסיה רואה בו חלק אינטגרלי משטחה ואף סיפחה אותו באופן רשמי בסוף קיץ 2022. בעקבות ההפסד האוקראיני בקרב סוורודונצק ובקרב ליסיצ'נסק בסוף יוני ובתחילת יולי, הגיעו חיילי הצבא הרוסי, בתוכם קבוצת וגנר והכוחות המזוינים של הרפובליקה העממית של דונצק ולוגנסק, לפרוורי העיר באחמוט ממזרח, והחלו להתקיף את העיר. עוד קודם לבוא קו החזית לעיר, היא סבלה מירי ארטילרי בלתי פוסק. לטענת גנרל אוקראיני, הכוח הרוסי בתחילת הקרב היה ביחס של חמישה חיילים רוסים לחייל אוקראיני אחד בחזית המזרחית. ב-17 במאי 2022 החלו הפגזות של הצבא הרוסי על העיר באחמוט, שבהן נהרגו חמישה אזרחים וביניהם תינוק בן שנתיים. לאחר נפילת פופאסנה בקרב פופסאנה ב-22 במאי, הצבא האוקראיני נסוג מהעיר והתארגן מחדש בעמדות הגנה סביב באחמוט. בינתיים הצליחו הכוחות הרוסיים להתקדם בציר ליסיצ'נסק–באחמוט, כשהם מסכנים את כוחות המאסף האוקראיניים סביב ליסיצ'נסק, שנסוגו מערבה. ההפגזות על באחמוט המשיכו בכל חודשי יוני ויולי, כשהסלמה חלה לאחר שהחל הקרב על סיברסק (אנ') ב-3 ביולי. ב-25 ביולי המשיכו הכוחות האוקראינים להיסוג, הפעם מתחנת הכוח בוולריסקה (אנ') ומסביבתה, מה שהעניק לרוסים "התקדמות טקטית קטנה" לכיוון באחמוט. יומיים לאחר מכן, ב-27 ביולי 2022, הפגיזו הרוסים את באחמוט פעם נוספת, ובמתקפה זו הרגו שלושה אזרחים ופצעו שלושה נוספים. כשהגיעו הרוסים בתחילת אוגוסט לפרוורי באחמוט, שהו כוחות רוסיים מצפון באיזיום וממזרח בסוורודונצק וליסיצ'נסק הסמוכה. מטרת הרוסים באותו שלב של הקרבות הייתה לאגף את צבא אוקראינה בתנועת מלקחיים הן מבאחמוט בדרום והן מאיזיום לכיוון סלאביאנסק (אנ'). ב-1 באוגוסט, במקביל לפתיחת המתקפה האוקראינית לשחרור חרסון, החלו הרוסים במתקפה קרקעית מסיבית על היישובים מדרום ומדרום־מזרח לבאחמוט. הן משרד ההגנה הרוסי והן ערוצי טלגרם פרו־רוסיים הכריזו כי "הקרב על באחמוט החל". למחרת הודיעו האוקראינים כי הצבא הרוסי ביצע תקיפה אווירית ומתקפת ארטילריה נוספת על העיר, במקביל למתקפה קרקעית על העיר מכיוון דרום־מזרח. ההפצצות המשיכו גם בימים הבאים. ב-4 באוגוסט הצליחו חיילי קבוצת וגנר לכבוש אזורים ממזרח לעיר. ב-10 באוגוסט הפציצו הרוסים במרכז העיר, תוך שהם הורגים שבעה אזרחים ופוצעים שישה נוספים. בניינים רבים בעיר נפגעו במהלך התקיפה. בימים הבאים הרוסים המשיכו לתקוף את העיר מדרום. באחת ההפצצות נפגע מרכז תמיכה הומניטרית שפעל בעיר. במהלך כיבוי השריפה הופצצה תחנת מכבי האש בעיר שממנה נפצעו שני כבאים ונגרם נזק לציוד הכיבוי. במהלך אחד מלילות הקיץ נפגע בניין נוסף ונהרס חלקית בשטח העיר. ב-20 בספטמבר נהרג אחד ממפקדי קבוצת וגנר בסמוך לעיר. בשלב זה החלה קבוצת וגנר לגייס לשורותיה אלפי אסירים פליליים מרוסיה, בתמורה להבטחת חנינה, כדי לתגבר את כוחותיה, שספגו אבדות כבדות בלחימה באזור פופסניה וממזרח לבאחמוט. ב-7 וב-10 באוקטובר המשיכו הכוחות הרוסיים להתקדם לפרוורי העיר מכיוון דרום. מתקפת הנגד האוקראינית המוצלחת במזרח מחוז חרקוב בספטמבר 2022 אילצה את הצבא הרוסי לפנות אל אזור איזיום, ולאחר מכן לסגת גם מאזור העיר לימאן, ושמה קץ לתוכנית הרוסית לכיתור הכוחות האוקראיניים בצפון מחוז דונצק, באמצעות תנועת מלקחיים מצפון ומדרום, ובכך הפחיתה את החשיבות האסטרטגית של השליטה בבאחמוט. אולם למרות זאת, המשיכו הרוסים לערוך שורת התקפות מוגבלות במרחב באחמוט, אך לא זכו להישגים קרקעיים משמעותיים בחודשים האחרונים של שנת 2022. לפי דיווחים שהגיעו מבאחמוט, שיטת הלחימה הרוסית הנהלה כך: תחילה שלח צבא רוסיה את החיילים הכי פחות מיומנים שלו לעבר הצבא האוקראיני כדי לגרום לו לפתוח לעברם באש וכך לחשוף את החוזקות והחולשות של מערך ההגנה שלו, ולאחר מכן הוא שלח יחידות של חיילים מאומנים יותר כדי לנצל את המידע שנאסף ולפגוע בחיילים האוקראינים שנותרו מולם. במהלך דצמבר 2022, פורסם כי הצדדים נלחמו בפאתי העיר. במהלך ינואר 2023, רוסיה כבשה את סולדר הסמוכה, לאחר קרב שהחל באוגוסט 2022. על פי הערכה של משרד ההגנה הבריטי מ-18 בינואר, כוחות הצבא האוקראיניים יתקשו להעביר אספקה חדשה אל באחמוט לאחר כיבוש סולדר. על פי ההערכה, אחד משני נתיבי האספקה העיקריים לבאחמוט מאוים או אינו שמיש עוד בגלל אובדן סולדר. בשלהי ינואר, על פי דיווחים שונים, הצליחו הרוסים להתקדם צעד נוסף לעבר השתלטות על נתיב התחבורה היחיד שעוד נותר פתוח לעבר העיר – ונמצאו במרחק כ-2 ק"מ בלבד ממנו. משמעות ההצלחה בהשתלטות על הנתיב הייתה הטלת מצור דה-פקטו על העיר, דבר שהקשה מאוד על המשך הלחימה האוקראינית בה. ב-1 בפברואר דווח כי הרוסים הגבירו את ההתקפות על העיר והאזורים הסובבים אותה. עד 22 בפברואר, כוחות רוסים כיתרו את באחמוט ממזרח, מדרום ומצפון. עד 3 במרץ, הרסו חיילים אוקראינים שני גשרים מרכזיים, ויצרו אפשרות לנסיגה מבוקרת. יחידות של הצבא הרוסי ושל קבוצת וגנר (ששלחה רבבות שכירי חרב לתגבר את הצבא הרוסי) התקדמו בפרברים הצפוניים של באחמוט. בעיר התנהלה לוחמת רחוב בין הצדדים. ב-7 במרץ, אוקראינה נסוגה חלקית מבאחמוט עד לנהר באחמוטקה. בעקבות זאת, קבוצת וגנר טענה כי כבשה את מזרח באחמוט. לאחר מכן, הסתמנה עצירת ההתקדמות. לפי משרד ההגנה הבריטי, נהר באחמוטקה החוצה את העיר מצפון לדרום הפך לקו החזית. במהלך אפריל, גורמים רוסיים ופרו-רוסיים טענו שהכוחות הרוסיים השתלטו על חלקים נוספים משטחה של העיר. ב-21 באפריל הודיע משרד ההגנה הרוסי כי הרוסים נלחמים על אזוריה המערביים, שהם לדבריו האזורים היחידים בעיר שנותרו בידי הכוחות האוקראיניים. לפי קייב, הרוסים רשמו התקדמות מסוימת בבאחמוט, אך המצב עדיין "תחת שליטה". בחודש הקודם העריכו גורמים אוקראיניים כי בסופו של דבר יהיה על צבא אוקראינה לנטוש את העיר, ואמרו כי מטרתם שם הייתה להתיש את החיילים הרוסים ולדלל את משאביהם. ב-20 במאי 2023 הודיע יבגני פריגוז'ין, מפקד כוח וגנר, שארטמיבסק (באחמוט) כולה נשלטת על ידי כוח וגנר. למחרת פרסם משרד ההגנה הרוסי הודעה דומה. גורמים צבאיים אוקראיניים דחו את ההכרזות הרוסיות על נפילת באחמוט, וטענו כי כוחות אוקראיניים עדיין שולטים בשטח קטן בדרום-מערב העיר, סמוך לכביש המוביל אליה, ממזרח לעיירה איוואניבקי, אולם לא הציגו ראיות מצולמות לכך. בנוסף, לאחר 21 במאי לא התקבלו דיווחים כלשהם על קיום קרבות בתוך העיר, והפיקוד הרוסי החל במהלך של פינוי הכוחות של כוח וגנר מבאחמוט, והחלפתם ביחידות של הצבא הרוסי. קרבות המשיכו להתנהל מצפון-מערב ומדרום-מערב לעיר, שם המשיכו כוחות אוקראיניים לבצע התקפות-נגד מקומיות, והשיגו התקדמות קטנה, אך לקראת סוף מאי הודיע הפיקוד האוקראיני על הפסקה זמנית של הפעילות ההתקפית במרחב באחמוט. אצטדיון ספורט בעיר לאחר הפגזה, 11 ביולי 2022 מכללה עולה בלהבות לאחר הפגזה רוסית, 14 באוקטובר 2022 הריסות בית בעיר, 15 בספטמבר 2022 מדיה וקבצים בנושא הקרב על באחמוט בוויקישיתוף What living in Bakhmut is like. Ukrainian city at the frontline of war, בביצוע ‏The Flashback (צבא אוקראינה), סרטון באתר יוטיוב בעיר שפוטין עדיין מתאמץ לכבוש, כבר מותשים: "מקללים את מי שהתחיל את המלחמה הזו", באתר ynet, 15 באוקטובר 2022 ירוסלב טרופימוב ומת'יו לוקסמור, ‏הקרב האכזרי על בחמוט מותיר את רוסיה עם ניצחון לא בטוח, באתר גלובס, 22 במאי 2023 רונן ברגמן וזיו קורן, הייתה פעם עיר ואיננה: תיעוד מהקרב הקשה ביותר בין רוסיה לאוקראינה, באתר ynet, 27 במאי 2023 אבדות קבוצת וגנר בלבד במהלך המערכה סביב באחמוט, לפי דברי יבגני פריגוז'ין, מפקד קבוצת וגנר. לפי הערכת יבגני פריגוז'ין, מפקד קבוצת וגנר. לפי טענת מקורות אוקראיניים. יבגני פריגוז'ין, מפקד כוח וגנר, טען במספר רב של ראיונות לתקשורת הרוסית, ובערוץ הטלגרם של כוח וגנר, שהיעד העיקרי של כוח וגנר במערכה על באחמוט, לא היה כיבוש העיר, אלא שחיקת הצבא האוקראיני, והסבת אבדות כבדות לכוחות העתודה שלו, באמצעות גרירתם למערכה סביב העיר, בתנאים שיאפשרו שימוש בעדיפות הרוסית המכרעת בעוצמת האש. ראיון של מפקד כוח וגנר, יבגני פריגוז'ין, לתקשורת הרוסית, 24 במאי 2023 כתבה שהתפרסמה בגרדיאן ב-13 במרץ 2023 The Fight to Survive Russia’s Onslaught in Eastern Ukraine, מתוך הניו יורקר (באנגלית) RUSSIAN OFFENSIVE CAMPAIGN ASSESSMENT, MAY 22, מתוך אתר understandingwar.org (באנגלית) Russians trying to improve tactical position in Bakhmut direction, מתוך אתר ukrinform.net (באנגלית) Russians prepare offensive on Siversk, Soledar – General Staff מתוך אתר ukrinform.net (באנגלית) Russian Offensive Campaign Assessment, August 1, criticalthreats.org, August 01, 2022, (באנגלית) Russian Offensive Campaign Assessment, August 2, מתוך אתר criticalthreats.org (באנגלית) Russian Wagner Commander Killed in Ukraine's Donbas, מתוך אתר newsweek.com (באנגלית) Two Cities, Two Armies: Pivot Points in the Fight in Ukraine's East, מתוך אתר ניו יורק טיימס (באנגלית) מול שכירי החרב של פוטין: "הם דורכים על גופות חבריהם, זה נראה כמו סרט זומבים", באתר ynet, 3 בפברואר 2023 Institute for the Study of War, Institute for the Study of War (באנגלית) Russians have no decisive success in Bakhmut, Ukrainska Pravda (באנגלית) Isabel van Brugen, Ukrainian drone captures horrors of Bakhmut battle as fighting rages—Video, Newsweek, ‏2022-12-20 (באנגלית) Ukraine confirms that Russia has taken control of disputed town of Soledar, MSN (באנגלית אמריקאית) ANDREW MELDRUM | Associated Press, Ukraine forces pull back from Donbas town after onslaught, WCTI, ‏2023-01-25 (באנגלית) Russian offensive in the east ongoing but largely unsuccessful, Egypt Independent, ‏2022-08-04 (באנגלית אמריקאית) https://twitter.com/defencehq/status/1615596581473976320, Twitter אסף רוזנצוייג, ‏באוקראינה מצפים לקבל מטוסי קרב – ובינתיים הרוסים רושמים הצלחות, באתר ‏מאקו‏, 29 בינואר 2023 Russia and Ukraine Battle for Bakhmut: Live Updates - The New York Times, web.archive.org, ‏2023-02-01 Rusové obklíčili Bachmut z další strany, naznačil ukrajinský štáb, iDNES.cz, ‏2023-02-22 (בצ׳כית) Russian Offensive Campaign Assessment, March 24 | Institute for the Study of War, web.archive.org, ‏2022-03-25 "כל שעה בבחמוט היא גיהנום". אוקראינה נערכת לנסיגה מהעיר?, באתר ynet, 4 במרץ 2023 "Bakhmut: Fighting in the street but Russia not in control - deputy mayor". BBC News (באנגלית בריטית). 2023-03-04. נבדק ב-2023-03-15. https://www.washingtonpost.com/world/2023/03/08/russia-ukraine-war-bakhmut/736dc5e6-bd89-11ed-9350-7c5fccd598ad_story.html Marcus Walker, Russia’s Wagner Heralds Advance in Bakhmut as Battle Grinds On in Eastern Ukraine, WSJ (באנגלית אמריקאית) Lauren Sforza, Russia says it controls eastern Bakhmut, The Hill, ‏2023-03-08 (באנגלית אמריקאית) Russia's Wagner Group claims full control of eastern Bakhmut districts, euronews, ‏2023-03-08 (באנגלית) אסף רוזנצוייג, ‏שינוי מגמה בקרב בבאחמוט? המכות הקשות על קבוצת וגנר, באתר ‏מאקו‏, 14 במרץ 2023 Starkov, Nick (2023-03-12). "Ukraine, Russia say hundreds of enemy troops killed in battle for Bakhmut". Reuters (באנגלית). נבדק ב-2023-03-15. מנהיג הבדלנים בדונייצק: 75% מבחמוט נמצא בשליטתנו, באתר בחדרי חרדים Russia's Wagner mercenaries control over 80% of Bakhmut, leader says, The Jerusalem Post | JPost.com (באנגלית אמריקאית) באמצע הלילה, פצצה של 500 ק"ג: רוסיה הפציצה בטעות עיר רוסית, באתר ynet, 22 באפריל 2023 טלי גולדשטיין‏, קבוצת ואגנר באוקראינה: כבשנו את בחמוט; נסוג ב-25 במאי ל"התארגנות מחדש", באתר וואלה, 20 במאי 2023 נכבשה או לא? כוח ואגנר טוען - השגנו שליטה מלאה בבחמוט; אוקראינה מכחישה, באתר מעריב אונליין, 20 במאי 2023 טלי גולדשטיין‏, פסגת G7: זלנסקי נפגש עם ביידן, הכחיש את כיבוש בחמוט, באתר וואלה, 21 במאי 2023 רוסיה הכריזה: "כבשנו את העיר בחמוט". זלנסקי: "לא נותר ממנה דבר", באתר ynet, 21 במאי 2023